Tālis Linkaits

Tālis Linkaits (dzimis ) ir latviešu ekonomists un politiķis. Bijis Latvijas satiksmes ministrs un 13. Saeimas deputāts. Līdz 2024.gadam pārstāvēja Jauno konservatīvo partiju (arī "Konservatīvie").

 Dzīvesgājums 
Beidzis Rīgas 1. vidusskolu, ieguvis ekonomista izglītību Latvijas Valsts universitātes Ekonomikas fakultātē. Papildu zināšanas ieguvis 1995. gadā Hārvarda Universitātes vasaras skolā un 1995.—1996. gadā Gēteborgas Universitātē.

Uzreiz pēc Latvijas neatkarības atjaunošanas uzsācis darbu valsts pārvaldē, strādājot Ministru Padomes Valsts īpašuma konversijas departamentā, Ekonomisko reformu ministrijā, Ekonomikas ministrijā un Privatizācijas aģentūrā.Tālis Linkaits  Satiksmes ministrija Piedalījies nacionālās aviokompānijas "airBaltic" izveidošanā, bijis tās valdes loceklis un padomes loceklis.

Bijis Latvijas Ekonomikas attīstības foruma valdes priekšsēdētājs, Reģionālās attīstības un pašvaldību lietu ministrijas (vēlāk Valsts reģionālās attīstības aģentūras) sekretariāta "Vīzija un stratēģijas apkārt Baltijas jūrai" (VASAB) vadītājs. No 2016. gada maija līdz 2018. gada decembrim bijis starptautiskās lidostas "Rīga" padomes loceklis. Sniedzis konsultanta pakalpojumus publiskajā sektorā.

T. Linkaits ir precējies ar žurnālisti Baibu Rulli, divu dēlu tēvs.

 Politiskā darbība 
2018. gadā iestājies Jaunajā konservatīvajā partijā. Tās sarakstā kandidēja Saeimas vēlēšanās un tika ievēlēts 13. Saeimā. 2019. gadā kļuvis par satiksmes ministru Krišjāņa Kariņa valdībā.

T. Linkaits kandidēja 14. Saeimas vēlēšanās 2022. gadā, taču partijas "Konservatīvie" saraksts nepārvarēja 5% barjeru. Tāpat nesekmīgi kandidēja 2024. gada Eiropas Parlamenta vēlēšanās, kur bija Jaunās konservatīvās partijas saraksta līderis, tomēr vēlētāji viņu nobīdīja uz otro pozīciju aiz Liānas Langas (saraksts saņēma tikai 1,5% vēlētāju balsu). Drīz pēc vēlēšanām T. Linkaits izstājās no Jaunās konservatīvās partijas.

 Atsauces 

 Ārējās saites 

 Personīgais emuārs

Kategorija:1970. gadā dzimušie
Kategorija:Jaunās konservatīvās partijas politiķi
Kategorija:Latvijas satiksmes ministri
Kategorija:13. Saeimas deputāti
Kategorija:Latvijas ekonomisti
Kategorija:Rīgas Valsts 1. ģimnāzijas absolventi
Kategorija:Latvijas Universitātes absolventi